*DECIZIE*

*Privind admiterea sesizărilor depuse de către*

*Filiala Județene USR Sibiu, înregistrate la Biroul Electoral Județean 34 Sibiu sub nr. 111/05.11.2019 și nr. 133/06 .11.2019*

Având în vedere sesizarea Filialei Județene USR Sibiu, cu sediul în mun. Sibiu, str.9 Mai nr. 20, județul Sibiu, înregistrată la B.E.J nr.34 Sibiu sub nr.111/05.11.2019 privind folosirea de către Partidul Social Democrat a unor materiale de propagandă electorală defăimătoare prin care ne solicită interzicerea difuzării acestor materiale sau altora de acest fel în spațiul public, precum și înlăturarea acestora de către Partidul Social Democrat de pe paginile de internet;

Având în vedere sesizarea Filialei Județene USR Sibiu, cu sediul în mun. Sibiu, str.9 Mai nr. 20, județul Sibiu, înregistrată la B.E.J nr.34 Sibiu sub nr.133/06.11.2019 privind folosirea de către Partidul Social Democrat a unor materiale de propagandă electorale online xenofobă și cu caracter defăimător prin care ne solicită interzicerea difuzării acestor materiale sau altora de acest fel în spațiul public, precum și înlăturarea acestora de către Partidul Social Democrat de pe paginile de internet

În conformitate cu dispozițiilor art.65 alin.5 și alin.6 din Legea nr.2018/2015 privind alegerea Senatului și a Camerei Deputaților, precum și pentru organizarea și funcționarea Autorității Electorale Permanente, potrivit cărora în timpul campaniei electorale ...„ *se interzice folosirea mesajelor sau sloganurilor cu caracter discriminatoriu ori a mesajelor de incitare la ură și intoleranță. În sensul prezentei legi, prin discurs care instigă la ură și la discriminare se înțelege atât discursul, cât și mesajele de propagandă electorală care incită, promovează ori justifică ura rasială, xenofobia, antisemitismul, alte forme de ură bazate pe intoleranță sau orice altă formă de discriminare prevăzută la art. 2 din Ordonanța Guvernului nr. 137/2000 privind prevenirea și sancționarea tuturor formelor de discriminare, republicată”.*

*Sau .....„sunt interzise orice forme, mijloace, acte sau acțiuni de defăimare și învrăjbire religioasă ori etnică, precum și ofensa publică adusă simbolurilor religioase”*

Potrivit dispozițiilor art. 2 din OUG nr. 137/2004 privind prevenirea şi sancţionarea tuturor formelor de discriminare, prin discriminare se înțelege „*se înțelege orice deosebire, excludere, restricție sau preferință, pe bază de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice*.”

 În aplicarea art.98 lit.L din Legea nr. 208/2015 privind alegerea Senatului și a Camerei Deputaților, precum și pentru organizarea și funcționarea Autorității Electorale Permanente, potrivit căruia încălcarea dispozițiilor art.65 alin.2 din același act normativ constituite contravenție, coroborat cu art.99 alin.2 lit a

” *Contravențiile prevăzute la art. 98 lit. b) -e), g) -i), k), l), n) -p), r), s), u) -w), x) și y), se sancționează cu amendă de la 1.500 lei la 4.500 lei, cele de la lit. a), f), j), m), q), t) și z), cu amendă de la 4.500 lei la 10.000 lei.*

 *Constatarea contravențiilor prevăzute la art. 98 și aplicarea sancțiunilor prevăzute la alin. (1) se fac de către: ofițerii și agenții de poliție din cadrul Poliției Române și ofițerii și subofițerii din cadrul Jandarmeriei Române, pentru faptele prevăzute la art. 98 lit. a), d), f), g), a doua teză a lit. h), lit. l), m), n), p), q), r), t), u), x), y), p....”*

În conformitate cu Procesul – verbal nr.68/08.11.2019 privind ședința B.E.J nr.34 Sibiu unde au fost consemnate următoarele:

***-*** obligarea Partidului Social Democrat – la îndepărtarea materialelor de propagandă defăimătoare adresa candidatului Alianței USR PLUS***,*** măsură administrativă.

- comunicarea către Poliția Municipiului Sibiu a deciziei biroului electoral al secției de votare în vederea aplicării contravenției, prevăzute de lege.

În temeiul art. 42 alin.2 și art. 19 alin.3 in Legea nr. 370/2004 pentru alegerea Președintelui României, cu modificările și completările ulterioare, și a Hotărârii nr. 1/H/03.09.2019 privind aprobarea Regulamentului de Organizare și Funcționarea a birourilor electorale constituite pentru alegerea Președintelui României din anul 2019,

BIROUL ELECTORAL JUDEȚEAN NR.34 SIBIU

DECIDE:

Art. 1 Se admite sesizarea Filialei Județene USR Sibiu, cu sediul în mun. Sibiu, str.9 Mai nr. 20, județul Sibiu, înregistrată la B.E.J nr.34 Sibiu sub nr.111/05.11.2019 privind folosirea de către Partidul Social Democrat a unor materiale de propagandă electorală defăimătoare prin care ne solicită interzicerea difuzării acestor materiale sau altora de acest fel în spațiul public, precum și înlăturarea acestora de către Partidul Social Democrat de pe paginile de internet.

Art.2 Se admite sesizarea Filialei Județene USR Sibiu, cu sediul în mun. Sibiu, str.9 Mai nr. 20, județul Sibiu, înregistrată la B.E.J nr.34 Sibiu sub nr.133/06.11.2019 privind folosirea de către Partidul Social Democrat a unor materiale de propagandă electorale online xenofobă și cu caracter defăimător prin care ne solicită interzicerea difuzării acestor materiale sau altora de acest fel în spațiul public, precum și înlăturarea acestora de către Partidul Social Democrat de pe paginile de internet.

Art.3 Se dispune obligarea Partidului Sociala Democrat - Filiala Sibiu la îndepărtarea tuturor materialelor de propagandă electorală atât cele postate pe internet cât și cele din presa scrisă.

Art.4 Se dispune comunicarea prezentei decizii Inspectoratului de Politie Județean Sibiu în vederea aplicării sancțiunii contravenționale .

Art.2 Prezenta decizie se aduce la cunoștință publică prin afișare și prin publicare pe pagina de internet a Instituției Prefectului – Județul Sibiu, secțiunea Alegeri Prezidențiale.

Art. 3 Prezenta decizie este obligatorie și poate fi contestată la Biroul Electoral Central, în termen de cel mult 48 de ore de la afișare.

Pronunțată astăzi 08.11.2019

Sibiu

Nr.12/08.11.2019

**PREȘEDINTE ,**

**JUDECĂTOR Andreea- Angelica DINESCU**

Locțiitor Liliana Maria OLARIU

Membru Bianca Maria SOLOMON

Reprezentant AEP Iuliana Marcela ORZA

membru Marin CRĂCIUN – reprezentant PNL

membru CIBU Anca - reprezentant PMP

membru Marius VULCAN- reprezentant USR PLUS,

membru Domnul Szombatfalvi – Torok Francisc - reprezentant UDMR

 membru Dan Constantin LUCA – reprezentant PSD

 membru Stefan Alexandru SIMON -reprezentant PADN

 membru Stefan -Ioan ZARA – reprezentant PNR